Title: Opiskeluaikani
Course: OPO1 -Minä opiskelijana (Lukiokurssi, Oppikirjattomuus-hanke) > Section: OPINTOJENI SUUNNITTELU

Lukion yleisin suoritusaika on kolme vuotta. Jos haluat, voit suorittaa lukio-opinnot pidennetyllä opiskeluajalla 3,5 tai 4 vuotta. Pidennetyllä opiskeluajalla sinulle tulee käyttöön kolme tutkintokertaa ylioppilaskirjoituksia ajatellen.

Poikkeava opiskeluaika vaatii aina perustelun. Yleisimpiä syitä ovat esim. laaja ylioppilastutkintosuunnitelma, urheiluakatemia, opiskeluvaikeudet, elämäntilanteeseen tai terveydentilaan liittyvät syyt.

Poikkeava opiskeluaika vaatii myös tarkkaa suunnitelmaa kurssien suorittamisesta, ettei yksikään lukiokurssi jää vahingossa/epähuomiossa suorittamatta.

Voit myös suorittaa lukion lyhyemmässä ajassa, jolloin hyvällä suunnittelulla lukion oppimäärän ja yo-tutkinnon voi suorittaa 2-2,5 vuodessa.

Jos opiskeluaikaasi tulee muutoksia, sinun on oltava yhteydessä opinto-ohjaajaasi.

TEHTÄVÄ: valitse seuraavista vaihtoehdoista arvioitu opiskeluaikasi.

- 2 vuotta
- 2,5 vuotta
- 3 vuotta
- 3,5 vuotta
- 4 vuotta