Title: TEHTÄVÄ: Ylioppilastutkinnon maksut
Course: OPO1 -Minä opiskelijana (Lukiokurssi, Oppikirjattomuus-hanke) > Section: YLIOPPILASTUTKINTONI

Ylioppilastutkinnon maksut menevät lukiokoulutuksen järjestäjän kautta Ylioppilastutkintolautakunnalle. Jokaisen tutkintokerran maksu koostuu perusmaksusta ja tutkintokohtaisesta maksusta.

A. Laske tutkinnon kokonaishinta seuraavista tutkintosuunnitelmista.

1. Laura aikoo hakea jatko-opintoihin lääketieteelliseen. Lauran yo-tutkinnon hajautussuunnitelmissa on kolmannen vuoden syksyllä kirjoittaa keskipitkä ruotsi, biologia ja kemia. Abikeväänä Laura kirjoittaa äidinkielen, A-englannin, pitkän matematiikan, fysiikan ja espanjan.

2. Pekalla on poikkeava opintoaika 3,5 vuotta. Hänen haaveenaan on lähteä joko kauppakorkeaan yliopistoon tai tradenomiopintoihin ammattikorkeakouluun. Hän haluaa hajauttaa kirjoitukset kolmeen tutkintokertaan. Ensimmäisellä kerralla hän kirjoittaa pelkästään yhteiskuntaopin. Toisella tutkintokerralla hän keskittyy lyhyeen matematiikkaan ja historiaan. Kolmannella tutkintokerralla Pekka kirjoittaa äidinkielen ja kirjallisuuden sekä A-englannin.

3. Kiia ei vielä tiedä, mihin hakee lukio-opintojen jälkeen. Hänellä on neljän vuoden suunnitelma. Kiia ei halua sulkea mitään mahdollisuutta pois, siksi hänen yo-tutkintosuunnitelmansa pitää sisällään mahdollisimman paljon. Matemaattis-luonnontieteellisen painotuksen lisäksi Kiialla on kaksi uutta lukiossa alkanutta vierasta kieltä.

Kiian yo-tutkintosuunnitelma:

3. kevät: pitkä matematiikka, fysiikka, terveystieto, espanja

4. syksy: ruotsi, biologia ja kemia

4. kevät: äidinkieli, A-englanti, psykologia, maantiede

B. Pohdi Lauran, Pekan ja Kiian yo-tutkintosuunnitelmia. Ovatko ne realistisia? Vastauksessa on otettava huomioon yliopistojen ja ammattikorkeakoulujen valintaperusteet ja mahdolliset valintakokeet.

Palauta vastauksesi joko tiedostona tai kirjoittamalla vastaus tähän tehtävään Moodlessa.