Title: Ylioppilastutkintoon ilmoittautuminen
Course: OPO1 -Minä opiskelijana (Lukiokurssi, Oppikirjattomuus-hanke) > Section: YLIOPPILASTUTKINTONI

Ylioppilastutkintoon ilmoittaudutaan kirjallisesti ja jokaisen kirjotuskerran ilmoittautuminen on sitova.

Kevään kirjoituksiin ilmoittaudutaan marraskuussa ja syksyn kirjoituksiin toukokuussa. Jokaiseen kirjoituskertaan ilmoittaudutaan aina erikseen.

Koulu ilmoittaa aina tutkintoon ilmoittautumisen ajankohdat. Opiskelijan velvollisuus on noudattaa annettuja aikatauluja. Samoin koulu tiedottaa, miten tutkintoon ilmoittaudutaan.

Opiskelijan on laadittava ilmoittautumista varten oma henkilökohtainen ylioppilastutkintosuunnitelma, jossa käy ilmi

- tutkinnon hajauttaminen
- pakolliset ja ylimääräiset kokeet
- kielten ja matematiikan taso.

Ilmoittautuminen tehdään joka tutkintokertaa varten. Jos opiskelija ilmoittautuu keväällä syksyn kirjoituksiin, hän voi tehdä vielä kevään kirjoituksia varten muutoksia sillä edellytyksellä, että pakollisten aineiden joukossa säilyy vähintään yksi vaatimustasoltaan laajempi koe.

Jos ilmoittautuminen myöhästyy, lautakunta voi ottaa sen huomioon vain sairauden tai muun erityisen painavan syyn takia. Yleensä syystä vaaditaan opiskelijalta lääkärintodistus.

Lautakunnalta voi hakea ilmoittautumisen muutosta tai mitätöintiä erityisen painavan syyn takia. Keväällä 2020 kokelaalla oli mahdollista anoa mitätöintiä koronavirustilanteen takia.