Title: TEHTÄVÄ: Selvitä omia vahvuuksiasi
Course: OPO1 -Minä opiskelijana (Lukiokurssi, Oppikirjattomuus-hanke) > Section: MINÄ JA VAHVUUTENI

SELVITÄ OMIA VAHVUUKSIASI (Linkki Omat vahvuudet -esitykseen) JA KÄYTÄ SIIHEN:

A) kysymyksiä TAI  B) mietintää TAI  C) testiä.

Jos tuntuu vaikealta löytää sanoja omille kyvyille tai tavoille

tästä linkistä löytyvät avuksi VIA-luonteenvahvuudet.

A)     KYSYMYKSET:

Selvitä kysymyksiin vastaamalla miten vahvuutesi ovat vaikuttaneet elämäsi eri tilanteissa.

Pysähdy miettimään jokaista kysymystä ja huomaa mitä luonteenvahvuuksia sinussa nousee esiin.

  Missä olit hyvä jo lapsena?

 Esim. Sujuiko sinulla koulussa parhaiten ryhmässä toimiminen,

uusien asioiden oppiminen vai kenties riitojen sovittelu?

Usein luonteenvahvuudet juontavat juurensa jo lapsuudesta.

 Milloin tunnet olevasi eniten oma itsesi?

On todennäköistä, että juuri silloin käytät vahvuuksiasi jollain tavalla.

 Mitkä asiat sujuvat sinulta hyvin luonnostaan, ilman suurta ponnistelua?

Nämä asiat liittyvät läheisesti vahvuuksiisi.

 Millaisia asioita tehdessäsi tunnet olosi innokkaaksi ja energiseksi?

Pääset tällöin luultavasti käyttämään vahvuuksiasi.

Kirjaa vastauksesi talteen.

B) MIETINTÄ:

Kirjoita alakkain muistamasi koululuokat, harrastukset, työtehtävät tms., joissa olet toiminut.

Kirjoita jokaisen kohdalle kolme kykyä tai vahvuutta, joita olet käyttänyt niissä.

Tarkista mitä kirjoitit: Ne kyvyt,jotka toistuvat eniten, ovat todennäköisesti sinun suurimpia luonteenvahvuuksiasi.

Kirjaa niitä talteen.

C)  TESTI:

Tee ilmainen VIA-luonteenvahvuuksien nettitesti.

Alkuun päästäksesi sinun on rekisteröidyttävä.

Kieleksi voit valita suomen, englannin jne.

Linkki VIA- testiin, jossa 96 monivalintatehtävää

Kirjaa testituloksen perusteella viisi tärkeintä vahvuuttasi Päiväkirjaan.