Title: Tutkinnon rakenne
Course: OPO1 -Minä opiskelijana (Lukiokurssi, Oppikirjattomuus-hanke) > Section: YLIOPPILASTUTKINTONI

Opiskelija tutustuu ylioppilastutkinnon rakenteeseen ja osaa laatia oman alustavan tutkintosuunnitelmansa.

Ylioppilastutkintoon kuuluu v. 2022 alkaen vähintään viisi kirjoitettavaa ainetta. Lisäksi voit liittää tutkintoosi yhden tai useamman ylimääräisen aineen.

Huomioi omat voimavarasi tutkintoa suunnitellessasi.

Kirjoitettavat aineet

Kun kirjoitat ylioppilastutkintoon kuuluvat aineet hyväksytysti ja suoritat lukion oppimäärän, pääset ylioppilaaksi.

Ylioppilastutkinnossa äidinkieli ja kirjallisuus on ainoa määritelty koe. Jos äidinkielesi on jokin muu kuin suomi, voit vaihtoehtoisesti kirjoittaa suomi toisena kielenä-kokeen.

Muut kolme ainetta voit valita seuraavista:

- toinen kotimainen kieli
- vieras kieli
- matematiikka
- reaaliaineen koe

Voit rakentaa tutkintosi esim. seuraavasti: äidinkieli ja kirjallisuus, lyhyt matematiikka, A-englanti, historia ja yhteiskuntaoppi.

Vähintään yhden kokeen on oltava vaatimustasoltaan laajempi. Vaihtoehtoina sinulla on pitkä matematiikka tai A-kieli (perusopetuksen 3.luokalla alkanut vieras kieli, yleisimmin englanti).

Kirjoitettavien yo-aineiden määrä

Voit sisällyttää tutkintoosi enemmän kuin viisi kirjoitettavaa ainetta.

Voit kirjoittaa vieraita kieliä, matematiikan, toisen kotimaisen kielen tai useita reaaliaineita.

Voit halutessasi kirjoittaa vieraasta kielestä tai matematiikasta kahden eri tason kokeen.

Useammalla kirjoitettavalla aineella

- on lisäarvoa jatko-opintoihin pyrittäessä
- saat apua kompensaatiopisteiden keruussa pakollisessa aineessa (kompensaatiopisteistä lisätetoa myöhemmin)

Ylioppilastutkinnon merkitys jatko-opintoihin

Tutkintoa suunnitellessasi sinun kannattaa tarkistaa, kuinka monta ja mitä aineita jatko-opinnoissasi pisteytetään.

https://opintopolku.fi/wp/opo/korkeakoulujen-haku/mika-korkeakoulujen-opiskelijavalinnoissa-muuttuu-vuoteen-2020-menessa/ammattikorkeakoulujen-todistusvalinnassa-kaytettavat-pisteytysmallit/

https://opintopolku.fi/wp/opo/korkeakoulujen-haku/mika-korkeakoulujen-opiskelijavalinnoissa-muuttuu-vuoteen-2020-menessa/yliopistojen-todistusvalinnat-2020/