Title: Osallistumisoikeus
Course: OPO1 -Minä opiskelijana (Lukiokurssi, Oppikirjattomuus-hanke) > Section: YLIOPPILASTUTKINTONI

Opiskelija tietää, miten saavuttaa osallistumisoikeuden ylioppilastutkintoon

Ylioppilaskokeen tehtävät perustuvat lukion pakollisiin ja valtakunnallisiin kursseihin. Niiden sisältö on sama kaikissa Suomen lukioissa. Koulukohtaiset soveltavat kurssit tukevat kirjoituksia ja niiden käyminen on suositeltavaa, mutta vapaaehtoista.

Jos jätät jonkun syventävän kurssin kirjoitettavasta aineesta käymättä, sinun omalle vastuullesi jää kurssin sisällön opiskelu.

Osallistumisoikeus

Saavutat osallistumisoikeuden, kun olet suorittanut kirjoitettavan aineen pakolliset kurssit. Osallistumisoikeus tarkistetaan syksyisin ja keväisin aina ennen kirjoituksia. Jos et ole saavuttanut osallistumisoikeutta, rehtori voi evätä sen sinulta kirjallisella ilmoituksella.

Äidinkielen osallistumisoikeuteen vaaditaan aineen pakollisten kurssien suoritus ennen kokeeseen osallistumista.

Lukion oppimäärää suorittava voi osallistua sellaisen reaaliaineen kirjoituksiin, jossa ei ole pakollisia kursseja, kun hän on opiskellut kyseisestä aineesta kaksi kurssia.

Niissä kielissä, joissa ei ole pakollisia kursseja, osallistumisoikeus saavutetaan kolmen kurssin jälkeen.

Joissain erityistapauksissa rehtori voi antaa osallistumisoikeuden esim. suullisen näytön perusteella.

Pakollisten kurssien määrän eri oppiaineissa voit tarkistaa oman koulusi opetussuunnitelmasta.

Uusi lukiolaki